
CONSILIUL LOCAL AL  MUNICIPIULUI CRAIOVA

HOTĂRÂREA NR. 65
         Consiliul Local al Municipiului Craiova, întrunit în şedinţa ordinară din data de 31.07.2008;

          Având în vedere raportul nr.102080/2008 întocmit de Direcţia Patrimoniu prin care se propune darea în folosinţă gratuită, pe o perioada de 30 de ani, către  SC DISTRIGAZ SUD SA, a unor terenuri ce aparţin domeniului public al municipiului Craiova, în vederea amplasării cutiilor de protecţie a redresorului catodic pentru asigurarea siguranţei în funcţionare a reţelei de alimentare cu gaze naturale şi rapoartele comisiilor de specialitate ale Consiliului Local al Municipiului Craiova nr. 40, 42, 45, 46, 47/2008; 


În conformitate cu prevederile Legii gazelor nr. 351/2004, cu modificările şi completările ulterioare ;


În temeiul art.36, alin.2, lit. c şi lit.d coroborate cu alin. 6, a, pct.14, art.123 alin.1 şi art.45, alin.3 din Legea nr.215/2001, republicată, privind administraţia publică locală;

HOTĂRĂŞTE:

· Art.1. Se aprobă darea în folosinţă gratuită, pe o periodă de 30 de ani, către  SC DISTRIGAZ SUD SA, a unor terenuri ce aparţin domeniului public al municipiului Craiova, identificate după cum urmează:

· teren în suprafaţă de 0,325 mp., situat pe trotuar – str. Brestei la intersecţia cu str. Spiru Haret, prevăzut în anexa nr.1 care face parte integrantă din prezenta hotărâre;

· teren în suprafaţă de 0,325mp., situat pe trotuar – str. Roznov la intersecţia cu str. Gorjului, prevăzut în anexa nr.2 care face parte integrantă din prezenta hotărâre;

· teren în suprafaţă de 0,325mp., situat în faţa proprietăţii din str. Techirghiol, nr.5, prevăzut în anexa nr.3 care face parte integrantă din prezenta hotărâre,
în vederea amplasării cutiilor de protecţie a redresorului catodic pentru asigurarea siguranţei în funcţionare a reţelei de alimentare cu gaze naturale.

Art.2. Serviciul Administraţie Publică Locală, Direcţia Patrimoniu, Direcţia Economico - Financiară şi SC DISTRIGAZ SUD SA vor aduce la îndeplinire prevederile prezentei hotărâri.

